Cort Aslakssøn
Store norske leksikon,Religion og filosofi,Filosofiens historie,Middelalderens og renessansens filosofi
Cort Aslakssøn var en norsk astronom, filosof og teolog. Han var en tid i tjeneste hos Tyge Brahe og studerte ved 13 forskjellige universiteter i Europa.
I sitt store verk De natura coeli triplicis (1597) erklærte Aslakssøn seg som tilhenger av Copernicus, skjønt verket var tilegnet Tyge Brahe. Her forsøker han å forene vitenskapens teorier med Bibelens lære. Han vant stort ry som taler og polyhistor. I 1600 ble han utnevnt til professor paedagogicus i København og ble 1607 professor i teologi. Han var den første nordmann som ble professor i København, og den eneste før Holberg. Senere skrev han språklige, teologiske og kirkehistoriske verker, nesten alle på latin. Han ble beskyldt for å være tilhenger av Calvin, visstnok uten grunn.Aslakssøn følte seg alltid som nordmann, kalte seg Bergensis og var en god støtte for sine unge landsmenn ved Københavns universitet. Les mer i Store norske leksikon Cort Aslakssøn i Norsk biografisk leksikon astronomi Tyge Brahe Copernicus Litteratur Garstein, Oskar: Cort Aslakssøn, 1953 Gilje, Nils & Tarald Rasmussen: Norsk idéhistorie, b. 2, 2002